CELEX: 32007R0146
Language: el
Date: 2007-02-15
Title: Κανονισμός (ΕΚ) αριθ. 146/2007 της Επιτροπής, της 15ης Φεβρουαρίου 2007 , για τροποποίηση του κανονισμού (ΕΟΚ) αριθ. 3440/84 όσον αφορά τις προϋποθέσεις για ορισμένα δίχτυα τράτας σε σκάφη τα οποία χρησιμοποιούν συστήματα άντλησης αλιευμάτων

16.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 46/9
            
         
      ΚΑΝΟΝΙΣΜΌΣ (ΕΚ) αριθ. 146/2007 ΤΗΣ ΕΠΙΤΡΟΠΉΣ
   
   της 15ης Φεβρουαρίου 2007
   για τροποποίηση του κανονισμού (ΕΟΚ) αριθ. 3440/84 όσον αφορά τις προϋποθέσεις για ορισμένα δίχτυα τράτας σε σκάφη τα οποία χρησιμοποιούν συστήματα άντλησης αλιευμάτων
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 850/98 του Συμβουλίου, της 30ής Μαρτίου 1998, για τη θέσπιση ορισμένων μέτρων για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών (1), και ιδίως το άρθρο 48,
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 3440/84 της Επιτροπής (2), καθορίζει λεπτομερείς κανόνες σχετικά με τα προσαρτήματα στα δίχτυα μηχανότρατας (τράτας), δανικής τράτας και άλλα παρόμοια δίχτυα.
            
         
               (2)
            
            
               Προκειμένου να εξασφαλιστεί η ασφάλεια των πληρωμάτων, πρέπει να εφαρμοστούν το 2007 συμπληρωματικά μέτρα σχετικά με τις τεχνικές προϋποθέσεις όσον αφορά τα σκάφη τα οποία χρησιμοποιούν συστήματα άντλησης αλιευμάτων, τα οποία δεν επηρεάζουν την επιλεκτικότητα.
            
         
               (3)
            
            
               Συνεπώς, ο κανονισμός (ΕΟΚ) αριθ. 3440/84 πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 8 του κανονισμού (ΕΚ) αριθ. 3440/84 προστίθεται η ακόλουθη παράγραφος 4:
   
      «4.   Κατά παρέκκλιση από τις διατάξεις της παραγράφου 2, επιτρέπεται σε σκάφη που χρησιμοποιούν συστήματα άντλησης αλιευμάτων η πρόσδεση του σχοινιού του σάκου σε απόσταση που δεν υπερβαίνει τα 10 μέτρα από τα ακροτελεύτια μάτια του σάκου, κατά την αλιεία με τράτες με μέγεθος ματιών μικρότερο των 70 mm.»
   
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Φεβρουαρίου 2007.
      
         
            Για την Επιτροπή
         
         Joe BORG
         
         
            Μέλος της Επιτροπής
         
      
   
   
      (1)  ΕΕ L 125 της 27.4.1998, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2166/2005 (ΕΕ L 345 της 28.12.2005, σ. 5).
   
      (2)  ΕΕ L 318 της 7.12.1984, σ. 23. Κανονισμός όπως τροποποιήθηκε τελευταία με τον κανονισμό (ΕΟΚ) αριθ. 2122/89 (ΕΕ L 203 της 15.7.1989, σ. 21).